Raymond Leo Burke

**Raymond Leo Burke** (født 1948) er en amerikansk kardinal. Han ble bispeviet i 1995 og utsett til kardinaldiakon den 20. november 2010 med Sant'Agata dei Goti som titteldiakonia.

## Liv og virke
### Bakgrunn
Raymond Leo Burke er sønn av Thomas og Marie Burke. Han studerte ved Catholic University of America i Washington DC, der han avla kandidateksamen i 1970 og mastereksamen i 1971; begge eksamener i filosofi.

### Prest
Burke ble presteviet av pave Paul VI i Peterskirken den 29. juni 1975. Senere studerte han ved det pavelige universitet Gregoriana i Roma og ble der doktor i kanonisk rett i år 1984.

### Biskop av La Crosse (Wisconsin)
I desember 1994 ble Burke utnevnt til biskop av La Crosse og bispeviet den 6. januar året derpå av pave Johannes Paul II i Peterskirken. Paven ble  assistert ved denne anledning av Giovanni Battista Re og Jorge María Mejía. 
### Erkebiskop av Saint Louis
Den 26. januar 2004 ble Burke installert som erkebiskop av Saint Louis.

### Kardinal
Den 20. november 2010 opphøyde pave Benedikt XVI Burke til kardinaldiakon med Sant'Agata dei Goti som titteldiakonia. Burke deltok i konklaven i 2013, som valgte kardinal Bergoglio til ny pave (pave Frans).

Årene 2008–2014 var Burke prefekt for Den apostoliske signatura, som er den katolske kirkes høyeste domstol. I november 2014 ble han utsett til beskytter av Malteserordenen.

Sammen med kardinalene Carlo Caffarra, Walter Brandmüller og Joachim Meisner og ytterligere to ikke identifiserte kardinaler innla Burke i november 2016 *dubia* til pave Frans og bad denne om å klargjøre visse utsagn med relevans for forståelsen av den apostoliske formaning *[[Amoris laetitia]]*.

Den 10.juni 2019 publiserte kardinal Burke sammes med kardinal Jānis Pujats og de kasakhiske biskoper Tomasz Peta, Jan Paweł Lenga og Athanasius Schneider dokumentet *Declaration of Truths*, med førti punkter som utlegger og forklarer den katolske lære. Dokumentet var foranlediget av «den universelle læremessige forvirring og desorientering» som undertegnerne anså å råde i den katolske kirke. De vendte seg særskilt mot pave Frans' deklarasjon *Fratelli tutti* (publisert 4. februar 2019), som blant annet hevdet at mangfoldet av religioner er Guds vilje. De to kardinalene og de tre biskopene mener at den religion som ble født av troen på Jesus Kristus er den eneste religion som er blitt skapt av Guds direkte vilje.

Kardinal Raymond Leo Burke var del av stor internasjonal gruppe katolske kardinaler og biskoper fra hele verden i et åpent brev datert 2. august 2024 krevde at Den internasjonale olympiske komité (IOC) å «avvise» og «be om unnskyldning» for «den forsettlige hatefulle hån» av Jesu siste nattverd under åpningsseremonien til OL i Paris 2024. 

Der skrev de blant annet: *«Med sjokk så verden på når sommer-OL i Paris åpnet med en grotesk og blasfemisk skildring av nattverden. Det er vanskelig å forstå hvordan troen til over 2 milliarder folk kan bli ... spottet. Vi, katolske biskoper fra hele verden, på vegne av kristne overalt, krever at Den olympiske komité avviser denne blasfemiske handling og ber alle troende om unnskyldning. Samtidig som det er vanskelig å tro at en slik forsettlig hatefull hån mot noen annen religion ville blitt vist på verdensscenen, truer denne foraktelige handlingen likevel mennesker av alle trosretninger eller de av ingen tro, idet det åpner døren for de med makt som gjør hva de vil mot folk de ikke liker. ...Nattverden var måltidet som Jesus fra Nasaret delte med sine nærmeste venner om natten før han døde for dem og for oss. Vi ber om at de som søker å skade andre med sin makt, og de som er skadet, vil etterligne hans selvoppofrende kjærlighet, slik at fred, anstendighet og gjensidig respekt kan gjenopprettes i verden.»

== Episkopalgenealogi ==
Hans [[episkopalgenealogi]] er:

* Kardinal [[Scipione Rebiba]] (1504-1577) 
* Kardinal [[Giulio Antonio Santori]] (1532-1602) * bispeviet 1566
* Kardinal [[Girolamo Bernerio]], [[dominikanerordenen|O.P.]] (1540-1611) *1586
* Erkebiskop [[Galeazzo Sanvitale (erkebiskop)|Galeazzo Sanvitale]] (1566-1622) *1604
* Kardinal [[Ludovico Ludovisi]]  (1595-1632) *1621
* Kardinal [[Luigi Caetani]] (1595-1642) *1622
* Kardinal [[Ulderico Carpegna]] (1595-1679) *1630
* Kardinal [[Paluzzo Paluzzi Altieri degli Albertoni]] (16235-1698) *1666
* [[Pave Benedikt XIII]] (1649-1730) *1675
* [[Pave Benedikt XIV]] (1675-1758) *1724
* [[Pave Klemens XIII]] (1693-1769) *1743
* Kardinal [[Henry Benedict Mary Clement Stuart of York]] (1725-1807) *1758
* [[Pave Leo XII]] (1760-1829) *1794
* Kardinal [[Chiarissimo Falconieri Mellini]] (1794-1859) *1826
* Kardinal [[Camillo di Pietro]] (1806-1884) *1839
* Kardinal [[Mieczyslaw Halka Ledóchowski]] (1822-1902) *1861
* Kardinal [[Jan Puzyna z Kosielsko]] (1842-1911) *1886
* Erkebiskop [[Józef Bilczewski]] (1860-1923) *1901
* Erkebiskop [[Bolesław Twardowski]] (1864-1944) *1919
* Erkebiskop [[Eugeniusz Baziak]] (1890-1962) *1933
* [[Pave Johannes Paul II]] (1920-2005) *1958
* Kardinal *Raymond Leo Burke'' (1948-) *1995

## Referanser


## Eksterne lenker
* 
*
*
*Offisiell nettside